Az (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2019/C 427/03)

Ez az értesítés az (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül közzétételre.

ÉRTESÍTÉS STANDARD MÓDOSÍTÁS JÓVÁHAGYÁSÁRÓL

„Valsusa”

Hivatkozási szám: PDO-IT-A1243-AM02

Az értesítés időpontja: 2019.9.24.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. Fontosabb borszőlőfajták hozzáadása és az alkalmazott szőlőfajta kombinációk

Leírás és indokolás

a) A fontosabb borszőlőfajták mellett bevezetésre került a Becuet és a Baratuciat szőlőfajta. Indokolás: A Valsusa előállítási területén hagyományosan jelenlevő Becuet és Baratuciat szőlőfajtákat – miután hosszú kísérletezést követően alkalmasnak találták a piemonti régióban való termesztésre – visszavezették a termesztésbe. Annak ellenére, hogy e fajták termesztése nagyon kis területre korlátozódik, a hegyvidéki térség számára ez mégis jelentős mértékű, ezért az (ellenőrzött eredetmegjelöléssel ellátott) Valsusa Doc előállításában szeretnék hasznosítani. A módosítás a termékleírás 1., 2., 4., 5. és 6. cikkére és az egységes dokumentum 1.7. pontjára vonatkozik.

b) A Becuet szőlőfajta hozzáadásra került a Valsusa rosso típus esetében 60 %-os arányban kötelezően alkalmazandó szőlőfajta kombinációkhoz, a már jelenlevő fajtákkal együtt (Avanà, Barbera, Dolcetto és Neretta cuneese). Indokolás: e szőlőfajta (amely egyébként a kiegészítő fajták között legfeljebb 40 %-ban már eddig is felhasználható volt a Valsusa rosso típus szőlőfajta kombinációjában) hozzáadása a fontosabb fajtákhoz lehetővé teszi, hogy tulajdonságai révén strukturáltabbá tegye a bort, fokozza a színét és alkalmasabbá tegye az érlelésre. A módosítás a termékleírás 2. cikkére és az egységes dokumentum 1.7. pontjára vonatkozik.

2. Borkészítési terület

Leírás és indokolás

Felsorolásra kerültek azok a települések, ahol az előállítási területre vonatkozó rendelkezésektől eltérően elvégezhetők a borkészítési műveletek.

Indokolás:

A termékleírás formális újrafogalmazásáról van szó, amely nem módosítja a körülhatárolt területet.

A termékleírás a termesztési területen és kivételként a hegyvidéki Alta Valle di Susa, Bassa Valle di Susa és Val Cenischia települések teljes közigazgatási területén történő borkészítésre hivatkozott. Mivel ezeket a hegyvidéki településeket a regionális törvényekkel elnyomták és az irányításban a hegyvidéki önkormányzati unió új vezetői léptek a helyükbe, a szóban forgó körülhatárolt terület pontos és megkérdőjelezhetetlen meghatározása érdekében felsorolásra kerültek a közigazgatásilag odatartozó települések.

A módosítás a termékleírás 5. cikkére és az egységes dokumentum 1.9. pontjára (további feltételek) vonatkozik.

3. Maximális hozamok

Leírás és indokolás

A szőlőfajták megjelölését (Avanà, Becuet, Baratuciat) tartalmazó új típusok esetében hozzáadásra kerülnek a 7 t/ha maximális hozamok, és törlésre kerül a Rosso novello hozamára vonatkozó hivatkozás, mivel ez a típus már megszűnt.

A módosítás a termékleírás 4. cikkét és az egységes dokumentum 1.5.2. pontját érinti.

4. A borok leírása

Leírás és indokolás

a) Hozzáadásra kerül az új típusok leírása az Avanà, Becuet és Baratuciat szőlőfajták megjelölésével

b) a Rosso Novello típus törlésre kerül.

Indokolás:

a) A módosítás oka az említett új szőlőfajták nevével jelzett típusok bevezetése.

b) a Rosso novello típus az idők során nem aratott különösebb kereskedelmi sikereket, ezért a termelők, miután jelentősen lecsökkentették a mennyiségét, végül úgy döntöttek, hogy megszüntetik ezt a típust.

A módosítás a termékleírás 1. és 6. cikkére és az egységes dokumentum 1.4. pontjára vonatkozik.

5. Kapcsolat a környezettel

Leírás és indokolás

A környezettel való kapcsolat kibővítésre és újrafogalmazásra került a Borkategóriára történő hivatkozással. Ezenkívül hozzáadásra kerülnek a szőlőfajtát feltüntető típusokra vonatkozó hivatkozások és törlésre kerül a „novello” jelöléssel ellátott típusra való hivatkozás.

A módosítás a termékleírás 8. cikkére és az egységes dokumentum 1.8. pontjára vonatkozik.

6. Egyéb információk – a hagyományos „Novello” jelölés megszüntetése

Leírás és indokolás

A Rosso novello típus és a novello jelölést tartalmazó más borok előállítása megszűnik, mivel a borkészítők úgy látták jónak, hogy inkább a területet jobban képviselő és egyúttal a piacon nagyobb sikereket elérni képes borokat ajánlják a fogyasztóknak.

A módosítás az egységes dokumentum Egyéb információk fejezetének 1.3.2. pont b) alpontját érinti.

EGYSÉGES DOKUMENTUM

1. A termék elnevezése

Valsusa

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

4. A bor(ok) leírása

Valsusa rosso

szín: változó intenzitású rubinvörös, időnként narancsos fényekkel;

illat: intenzív, karakteres, gyümölcsös;

íz: száraz, harmonikus, savanykás, enyhén tanninos;

minimális összes alkoholtartalom térfogatszázalékban: 11 térfogatszázalék;

minimális cukormentes kivonat: 20 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

Valsusa Avanà

szín: kevésbé intenzív rubinvörös, időnként narancsos fényekkel;

illat: gyümölcsös, időnként növényi jegyekkel;

íz: száraz, harmonikus, savanykás, enyhén tanninos;

minimális összes alkoholtartalom térfogatszázalékban: 11 térfogatszázalék;

minimális cukormentes kivonat: 21 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

Valsusa Becuet

szín: mély rubinvörös, időnként lilásan csillogó fényekkel;

illat: intenzív, gyümölcsös, finom;

íz: száraz, harmonikus, ízletes, időnként mérsékelten tanninos;

minimális cukormentes kivonat: 22 g/l;

minimális összes alkoholtartalom térfogatszázalékban: 11 térfogatszázalék.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

Valsusa Baratuciat

szín: változó intenzitású szalmasárga, időnként zöldes fényekkel;

illat: intenzív, virágos és gyümölcsös jegyekkel;

íz: harmonikus, ízletes, időnként savanykás, száraz;

minimális összes alkoholtartalom térfogatszázalékban: 11 térfogatszázalék;

minimális cukormentes kivonat: 19 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

5. Borkészítési eljárások

a) Alapvető borászati eljárások

NINCSENEK

b) Maximális hozamok

Valsusa rosso

9 000 kilogramm szőlő hektáronként

A szőlőfajta megjelölést tartalmazó Valsusa

7 000 kilogramm szőlő hektáronként

6. Körülhatárolt földrajzi terület

A Valsusa OEM (oltalom alatt álló eredetmegjelöléssel ellátott) borok előállításához felhasznált szőlők termesztési területe a következő Torinó megyei települések teljes közigazgatási területét magában foglalja: Almese, Borgone di Susa, Bruzolo, Bussoleno, Caprie, Chianocco, Chiomonte, Condove, Exilles, Giaglione, Gravere, Mattie, Meana di Susa, Mompantero, Rubiana, San Didero, San Giorio di Susa, Susa, Villarfocchiardo

7. Fontosabb borszőlőfajták

Baratuciàt B.

Neretta cuneese N.

Avana’ N.

Barbera N.

Dolcetto N.

Becuet N.

8. A kapcsolat(ok) leírása

Valsusa DOC

A Valsusa DOC borokat Torino megye különböző településein állítják elő Almesétől Exillesig; e települések mindegyike abban a Susa-völgyben (Valle di Susa) található, amelyről az itt készülő borok a nevüket kapták. A Piemont nyugati részén kelet-nyugati irányban húzódó Susa-völgy a hideg északi szelektől védett fekvésű, mikroklímája nagyon kedvező, amit a mediterrán éghajlatra jellemző néhány tipikus növényfaj jelenléte is mutat (Orrido di Foresto).

Az érintett terület Almese településnél kezdődik, majd a Dora Riparia bal partján húzódik tovább, illetve részben a jobb partján, Meana di Susa és Gravere érintésével, amíg el nem éri Chiomonte és Exilles településeket. A Susa-völgyet évszázadokon keresztül (135 000-től 10 000 évvel ezelőttig) hatalmas gleccserek borították, amelyek intenzíven alakították a völgy talaját és lejtőit; ennek következtében a szőlőtermesztésre használt termőföldek alapvetően morénás és alluviális eredetűek, fiatal és részben metamorfizálódott, durva textúrájú és – lényegében az évszázadok során alkalmazott talajművelési technikáktól függően – szerves anyagokat átlagos mennyiségben tartalmazó talajjal. A szőlőtermesztés elsősorban a hagyományos drótszegély alkalmazásával történik, amelynek tartóelemeit alapvetően egy függőleges és vízszintes faváz alkotja, meglehetősen szoros ültetési távolsággal (0,8–0,9 ×x 1–1,2 m) és tekintélyes hektáronkénti tőkesűrűséggel (> 9 000 tőke hektáronként).

A környezet különösen kedvez a szőlőtermesztésnek, mivel csupán az éves csapadékmennyiség 20 %-a tehető a nyári időszakra. Ez a jellegzetesség az erős széllel és a sok napsütéssel együtt optimális feltételeket teremt a szőlőtermesztéshez még 850 méteres magasság felett is, és ez a Piemontra jellemző egyedülálló körülmény lehetővé tette őshonos szőlőfajták kialakulását (Avanà, Becuet, Baratuciat), amelyek a lehető legjobban tudtak alkalmazkodni a helyi éghajlathoz és egyedi tulajdonságaik révén sajátos jelleget kölcsönöznek a terméknek. A szőlőtermesztés és borkészítés elterjedése szempontjából nagy jelentőségű volt a Novalesa bencés kolostor. Abbone, az apátság alapítója egy 739-es keltű dokumentumban, amelyben a kolostort nevezte meg egyetemes örökösének, a javai felsorolásában több helységet is megemlített, ahol szőlőültetvényei voltak. Valamivel újabb keletűek azok a Susa-völgy és különösen Chiomonte település szőlőtermesztését igazoló történelmi források, amelyek szerint ezer körül Oulx prépost „Segneur” körzetben „Avanà” szőlőfajtát termesztett ott, ahol ma is szőlőültetvényeket találunk. A XII. század végének történelmi adatai alapján a szőlőültetvényeket elvették a helyi földesuraktól és semmilyen adó nem akadályozta a borkereskedelmet. Ugyanezen történelmi időszakból származnak a borokra vonatkozó első protekcionista jellegű intézkedések, mint például a borok behozatalának tilalma más területekről a kereskedelem és az árucsere megerősítése érdekében, amelyet a helyi lakosság Franciaországgal folytatott. A Provence-t Lombardiával összekötő via Franchigena az út mentén található és kizárólag helyi bort kínáló fogadóknak és kocsmáknak köszönhetően nagyban segítette a szőlőtermesztés fejlődését. A XVI. századtól kezdődően a völgyet számos hadjárat érintette, ezért a lakosság kénytelen volt elköltözni és a hegyvidéken letelepedni. Ez a költözés vezetett aztán azoknak a száraz kőfalaknak a megépítéséhez, amelyek a teraszokat tartották és e teraszokon folyt a szőlőművelés.

Valsusa Doc 1. Kategória: Bor

A Valsusa valamennyi típusát a hegyvidéki borok sajátos tulajdonságai jellemzik; kiváló illatú, de alacsony alkoholtartalmú, ennek ellenére jól eltartható finom borok.

A Valsusa OEM borok az 1. kategóriában (Bor) készülő, a szőlőfajta megjelölést tartalmazó vörösborok.

A Valsusa vörösborok legalább 60 %-ban őshonos piemonti, mint például Barbera, Dolcetto és Neretta Cuneese és őshonos susa-völgyi, például Avanà és Becuet szőlőfajtából készülnek; az említett fajtákból monovariáns típusok is előállíthatók. Kóstoláskor gyönyörű rubinvörös színű, boros illatú, vadon termő bogyós gyümölcsökre és vadcseresznyére jellemző aromával, amely tulajdonságoknak kedvez a termesztési területre jellemző – a kelet-nyugati irányú fekvésnek köszönhető – erőteljes hőmérsékleti ingadozás, amely ideális mikroklímát teremt a szőlőtermesztéshez a völgy bal oldali lejtőjén (déli irányú expozícióval), május és június, illetve október és november hónapokra koncentrálódó csapadékcsúcsokkal, gyakori főn jelenséggel, azaz a légtömegek összenyomódása miatt kialakuló, az Alpok északi lejtője felől érkező meleg bukószéllel. A nem különösebben markáns tanninokat a mérsékelt savasság adja. Az érlelt borok esetében előfordulhatnak fás jegyek.

A Baratuciat szőlőből készülő fehérbort kiegyensúlyozott savasság, kellemes íz, a fajtára jellemző tipikus virágos illat és a hőmérsékleti ingadozásoknak betudható frissesség jellemzi.

Chiomontina és Giaglionese települések számára a szőlőtermesztés – a Franciaországgal és a közeli Torinó városával folytatott intenzív kereskedelmi tevékenység következtében – mindig is fontos jövedelemforrást jelentett. Mindenekelőtt az Avanà és a Becuet szőlőfajták termesztésének sajátosságát kell kiemelni: e fajták az idők folyamán alkalmazkodtak a Susa-völgy különleges mikroklímájához. Ezen a területen a szőlőtermesztés „heroikus” küzdelem, hiszen a szőlőültetvények a fennsíktól a teraszokig nagyon változó lejtésű sziklás talajon találhatók és így szinte lehetetlen gépesíteni akár a termesztést, akár a szüretet. A hagyományokat földtani és emberi tényezők miatt őrző szőlőművelés, amely azonban a szőlészeti és borászati innovációk követésével folyamatosa megújul.

9. További alapvető feltételek (csomagolás, címkézés, egyéb követelmények)

Borkészítési terület

Jogi keret:

Az uniós jogszabályokban

A kiegészítő feltétel típusa:

Eltérés a meghatározott földrajzi területen való előállítástól

A feltétel leírása:

A borkészítési műveletek elvégzése a körülhatárolt termesztési területen kívül a szomszédos Bardonecchia, Cesana torinese, Claviere, Moncenisio, Oulx, Salbertrand, Sauze d’Oulx, Sauze di Cesana, Sestriere, Avigliana, Caselette, Novalesa, Chiusa San Michele, Sant’Ambrogio, Sant’Antonino, Vaie, Venaus, Villar Dora települések teljes közigazgatási területén is engedélyezett.

A termékleíráshoz vezető link

https://www.politicheagricole.it/flex/cm/pages/ServeBLOB.php/L/IT/IDPagina/14378

(1) HL L 9., 2019.1.11., 2. o.